Diari Oficial de la Generalitat Valenciana


Sumari del DOGV 3450, del 09-03-1999 (1999/1802)

RESOLUCIÓ de 16 de febrer de 1999, de la Direcció General d'Ordenació i Innovació Educativa i Política Língüística de la Conselleria de Cultura, Educació i Ciència per la qual es convoca un curs de Pedagogia Musical Activa adreçat al professorat especialista de Música de Primària, de Secundària i de BUP dels centres de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/1802


Data del document
:   16-02-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * formació en el lloc de treball
    * formació del professorat
    * educació artística
    * música
    * ensenyament secundari
    * personal docent
    * ensenyament primari
    * reciclatge professional

RESOLUCIÓ de 16 de febrer de 1999, de la Direcció General d'Ordenació i Innovació Educativa i Política Língüística de la Conselleria de Cultura, Educació i Ciència per la qual es convoca un curs de Pedagogia Musical Activa adreçat al professorat especialista de Música de Primària, de Secundària i de BUP dels centres de la Comunitat Valenciana. [1999/M1802]
  
L'aprovació del Reial Decret 986/1991, de 14 de juny, pel qual s'establix el calendari d'aplicació de la Llei d'Ordenació General del Sistema Educatiu (LOGSE), modificat i completat pel Reial Decret 1487/1994 d'1 de juliol (BOE 28 de juliol de 1994), i de cara a la seua implantació generalitzada, cal desenrotllar programes d'intervenció en la formació permanent del professorat de Música, el tractament de la qual ha experimentat profunds canvis de concepció en el nou marc curricular dels ensenyaments obligatoris.
  
Per això i en virtut de les competències que em conferix l'article 18 del Decret 261/1995, de 29 d'agost, del Govern Valencià, resolc:
  
Primer. Convocatòria
  
Convocar un curs monogràfic de Pedagogia Musical Activa, segon nivell, a càrrec del professor Jos Wuytack, dedicat a l'aprofondiment en l'obra educativa de Carl Orff, dins el pla de formació permanent del professorat especialista de Música, tant de primària com de secundària, de cara el desenrotllament curricular dels blocs de llenguatge musical i instrumentació d'estes etapes educatives.
  
Segon. Destinataris i requisits de participació
  
El curs es dirigix als mestres d'Educació Musical de primària (amb un màxim de 90 places) i al professorat de Música de secundària i BUP (amb un màxim de 30 places), que reunisquen els tres requisits següents:
  
a) Estar acreditat com a especialista d'educació musical si és mestre/a de primària (segons l'annex I), o de l'área de música si és professor/a de secundària/BUP
  
b) Estar adscrit al lloc de treball de música en el curs escolar 1998-99
  
c) Prestar servicis en un centre docent de la Comunitat Valenciana.
  
Per al present curs s'oferta un total de 120 places
  
La matrícula al curs és gratuïta
  
Tercer. Contingut del curs
  
1. Les bases de la pedagogia musical activa.
  
2. Didàctica del llenguatge musical
  
3. Tècnica dels instruments.
  
4. La cançó, recurs didàctic musical. Repertori.
  
5. Música i moviment. Danses del món.
  
6. La improvisació musical.
  
7. L'audició musical. El musicograma
  
Atés el caràcter actiu del curs cal dur flauta dolça o l'instrument personal, roba i calcer còmodes.
  
Quart. Criteris de selecció dels participants
  
La selecció de les sol·licituds presentades es realitzarà tot seguint l'ordre de prioritat següent:
  
1) Professorat de música que no ha realitzat cap curs de Pedagogia Musical Activa impartit per Jos Wuytack i convocat per la Conselleria de Cultura, Educació i Ciència
  
2) Professorat que no ha realitzat el segon nivell dels cursos de Pedagogia Musical Activa impartit per Jos Wuytack i convocat per la Conselleria de Cultura, Educació i Ciència
  
En els dos casos l'ordre de prioritat serà:
  
a) Funcionaris definitius
  
b) Funcionaris provisionals
  
c) Contractats laborals indefinits
  
d) Funcionaris interins
  
En cas d'empat es tindrà en compte la data i número d'ordre d'entrada al registre.
  
Cinqué. Finançament
  
El finançament del curs anirà a càrrec del programa 421.30 del pressupost de l'any 1999 i de les aplicacions pressupuestàries que determine el caràcter de les despeses.
  
Sisé. Lloc i data de realització
  
El curs es realitzarà al C.E. Misericòrdia (c/ Casa de la Misericòrdia, 34, 46703 València) del divendres 30 d'abril al dilluns 3 de maig de 1999, ambdós inclosos, de 09.00 a 14.00 hores, amb una durada total de 20 hores.
  
Seté. Inscripció i documentació
  
Les sol·licituds es realitzaran a través d'instància (segons l'annex II) i es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística, Servei de Formació del Professorat, Programa de Música, Avinguda de Campanar, 32, 46624 València.
  
El termini de presentació de la documentació acabarà el 30 de març de 1999.
  
Adjunta a la instància cal presentar la documentació següent:
  
a) El professorat funcionari:
  
- Fotocòpia de la diligència del nomenament posessió (els que són definitius) o de la credencial de l'adjudicació al lloc de treball de música (els que són provisionals i/o interins).
  
b) El professorat de centres privats:
  
- Fotocòpia del contracte laboral indefinit.
  
- Acreditació dels estudis musicals, segons l'Ordre d'11 d'octubre de 1994 (BOE de 19 d'octubre de 1994),
  
- Acreditació de la direcció del centre que el/la professor/a sol·licitant és el responsable d'impartir música en el centre, tot especificant els nivells.
  
Les llistes d'admesos es faran públiques als taulers d'anuncis de la Conselleria de Cultura, Educació i Ciència, de les direccions territorials d'Educació i dels CEFIRE de la Comunitat Valenciana.
  
Huité. Certificació
  
En acabar el curs es lliurarà un certificat d'aptitud quan l'assistència haja superat el 85% de les hores lectives.
  
València, 16 de febrer de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANEXO I
  
Per a l'acreditació de l'especialitat d'educació musical en primària cal presentar un dels documents següents:
  
a) Diploma de Grau Elemental del Conservatori de Música del pla d'estudis de l'any 1966.
  
b) Titol d'especialista d'educació musical, lliurat per la Universitat on s'ha cursat la diplomatura
  
c) Certificat d'haver assolit l'especialitat a través d'un curs convocat i/o autoritzat per l'administració educativa
  
d) Acreditació d'haver accedit al cos de mestres per l'especialitat d'educació musical